pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีชื่นชมตำรวจที่สามารถจับกุมผู้ต้องหามาดำเนินคดีได้ พร้อมกำชับผู้บังคับบัญชาระดับสูงให้ติดตามคดีด้วยตนเอง
วันอังคารที่ 18 กรกฎาคม 2560
นายกรัฐมนตรีชื่นชมตํารวจที่สามารถจับกุมผู้ต้องหามาดําเนินคดีได้ พร้อมกําชับผู้บังคับบัญชาระดับสูงให้ติดตามคดีด้วยตนเอง
นายกรัฐมนตรีชื่นชมตํารวจที่สามารถจับกุมผู้ต้องหามาดําเนินคดีได้ พร้อมกําชับผู้บังคับบัญชาระดับสูงให้ติดตามคดีด้วยตนเอง
วันนี้ (18 กรกฎาคม 2560) เวลา 13.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการปฏิบัติหน้าที่ของตํารวจว่า ขอชื่นชมตํารวจทุกท่านที่สามารถดําเนินคดีจับกุมได้ไม่ว่าจะเป็นคดีเล็กหรือคดีใหญ่ พร้อมกล่าวยืนยันให้ความสําคัญกับทุกคดี พร้อมกล่าวต่อไปว่า ตํารวจดี ๆ ก็ต้องช่วยกันต้องชื่นชม ส่วนที่ไม่ดีต้องแก้ไขปฏิรูปไปสู่สิ่งที่ดีที่สังคมต้องการ พร้อมกําชับให้ผู้บังคับบัญชาระดับสูงในพื้นที่ติดตามดูแลคดีด้วยตนเอง โดยเฉพาะคดีใหญ่ ๆ ซึ่งการทํางานจะประสบความสําเร็จต้องอาศัยการทํางานเป็นทีมอย่างมีประสิทธิภาพ
-----------------------------------------
รัฐบาลไทย-ข่าวทำเนียบรัฐบาล-นายกรัฐมนตรีเผยไม่มีการแต่งตั้งที่ปรึกษานายกรัฐมนตรีเพิ่ม
วันอังคารที่ 24 เมษายน 2561
นายกรัฐมนตรีเผยไม่มีการแต่งตั้งที่ปรึกษานายกรัฐมนตรีเพิ่ม
นายกรัฐมนตรีเผยไม่มีการแต่งตั้งที่ปรึกษานายกรัฐมนตรีเพิ่ม
วันนี้ (24 เมษายน 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังประชุมคณะรัฐมนตรี (ครม.) ปฏิเสธถึงการพิจารณาแต่งตั้งที่ปรึกษานายกรัฐมนตรีฝ่ายการเมืองว่าหลังจากตั้งนายสนธยา คุณปลื้ม หัวหน้าพรรคพลังชล มาเป็นที่ปรึกษานายกรัฐมนตรีฝ่ายการเมือง ตอนนี้ก็ยังไม่มีการตั้งใครเพิ่ม ซึ่งการตั้งนายสนธยา ฯ นั้นก็เพื่อให้ดูพื้นที่ภาคตะวันออก เพราะทํางานทางภาคตะวันออกอยู่แล้ว และได้รับความเชื่อมั่นจากประชาชนพอสมควร จึงให้มาเป็นที่ปรึกษาเพียงแค่นั้น ไม่ได้มุ่งหวังทางการเมืองอะไร
นายกรัฐมนตรีกล่าวต่อไปว่า นายสนธยา ฯ อยู่ในคณะที่ปรึกษา เป็นการทํางานร่วมกับคณะที่ปรึกษา ซึ่งที่ปรึกษานายกรัฐมนตรี มีหลายคนหลายฝ่ายและสิ่งที่ทําในวันนี้คือการขับเคลื่อนสร้างการรับรู้ต่าง ๆ โดยตนเองได้รวบรวมประมวลมา และนํามาใช้ในการทํางาน ตรงนั้นเขาเรียกว่าคณะที่ปรึกษา ทุกคนตนปรึกษาหมด ไม่ใช่ตั้งคณะที่ปรึกษามาแล้วไม่ปรึกษา
--------------------------------------------------
รัฐบาลไทย-ข่าวทำเนียบรัฐบาล-การสวม Face Shield อย่างเดียวไม่ช่วยป้องกันโควิด-19
วันศุกร์ที่ 19 มิถุนายน 2563
การสวม Face Shield อย่างเดียวไม่ช่วยป้องกันโควิด-19
#โควิด-19
รัฐบาลไทย-ข่าวทำเนียบรัฐบาล-รัฐมนตรี ก.อุตฯ ลงพื้นที่เยี่ยมชมหมู่บ้าน CIV บ้านสันติคีรี (ดอยแม่สลอง) บริษัท ชา 101 จำกัด จ.เชียงราย
วันจันทร์ที่ 29 ตุลาคม 2561
รัฐมนตรี ก.อุตฯ ลงพื้นที่เยี่ยมชมหมู่บ้าน CIV บ้านสันติคีรี (ดอยแม่สลอง) บริษัท ชา 101 จํากัด จ.เชียงราย
รัฐมนตรี ก.อุตฯ ลงพื้นที่เยี่ยมชมหมู่บ้าน CIV บ้านสันติคีรี (ดอยแม่สลอง) บริษัท ชา 101 จํากัด จ.เชียงราย
วันนี้ (29 ตุลาคม 2561) นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วย นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่เยี่ยมชมและพบปะชาวบ้านในพื้นที่หมู่บ้านอุตสาหกรรมสร้างสรรค์ (Creative Industry Village : CIV) บ้านสันติคีรี (ดอยแม่สลอง) อําเภอแม่ฟ้าหลวง จังหวัดเชียงราย โดยมีนายสุวินัย ต่อศิริสุข เลขานุการรัฐมนตรีว่าการกระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม นายจุลพงษ์ ทวีศรี นางเบญจมาภรณ์ เอกฉัตร ผู้ตรวจราชการกระทรวงอุตสาหกรรม นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม นายภานุวัฒน์ ตริยางกูรศรี นายจารุพันธ์ จารโยภาส รองอธิบดีกรมส่งเสริมอุตสาหกรรม ร่วมลงพื้นที่
บ้านสันติคีรี อ.แม่ฟ้าหลวง จ.เชียงราย (ดอยแม่สลอง) เป็นหมู่บ้านอุตสาหกรรมสร้างสรรค์ (Creative Industry Village : CIV) เพื่อการท่องเที่ยวที่มีความหลากหลายทางวัฒนธรรม ประเพณี วิถีชีวิต การละเล่น โดยเฉพาะขั้นตอนการผลิต การชิมชา อาหารจีนและอาหารชนเผ่า ที่ถ่ายทอดภูมิปัญญาจากรุ่นสู่รุ่นจนเป็นที่รู้จักแพร่หลายถึงปัจจุบัน โดยมีผลิตภัณฑ์เด่น ได้แก่ ชาอู่หลง ชาเจียวกู่หลาน ชาแดง ชามะลิ ชาอัสสัม ฯลฯ ซึ่งบ้านสันติคีรี มีความต้องการพัฒนาด้านเครื่องจักรเพื่อทําชาเป็นรูปแบบเส้น การปรับปรุง packaging เงินทุนหมุนเวียน และการให้คําปรึกษาด้านการแปรรูป พัฒนาผลิตภัณฑ์ บรรจุภัณฑ์
นอกจากนี้ ยังได้เยี่ยมชมและพบปะผู้บริหาร บริษัท ชา 101 จํากัด ผู้ผลิตผลิตชาแบบครบวงจร ตั้งแต่ต้นน้ําจนถึงปลายน้ํา ผู้ผลิตและแปรรูปผลไม้อบแห้ง เพื่อใช้เป็นแนวทางพัฒนาศักยภาพอุตสาหกรรมอาหารเกษตรแปรรูปครบวงจรต่อไป #prindustry #อุตสาหกรรมเกษตรแปรรูป
รัฐบาลไทย-ข่าวทำเนียบรัฐบาล-คกก. ควบคุมเครื่องดื่มแอลกอฮอล์ รณรงค์ให้งานบุญประเพณี เป็นงาน “ปลอดเหล้า”
วันศุกร์ที่ 27 กันยายน 2562
คกก. ควบคุมเครื่องดื่มแอลกอฮอล์ รณรงค์ให้งานบุญประเพณี เป็นงาน “ปลอดเหล้า”
คณะกรรมการควบคุมเครื่องดื่มแอลกอฮอล์ เห็นชอบมาตรการควบคุมเครื่องดื่มแอลกอฮอล์ รณรงค์ให้งานบุญ ประเพณีหลังออกพรรษาเป็นงาน “ปลอดเหล้า” และ“ลด ละเหล้าเข้าปีใหม่” พร้อมให้การรักษาผู้ติดเหล้า
วันนี้ (27 กันยายน 2562) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการควบคุมเครื่องดื่มแอลกอฮอล์ ครั้งที่ 2/2562 โดยมีนายแพทย์ศุภกิจ ศิริลักษณ์ รองปลัดกระทรวงสาธารณสุข นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค และผู้แทนจากหน่วยงานที่เกี่ยวข้องเข้าร่วมประชุม เพื่อติดตามผลการดําเนินงานควบคุมเครื่องดื่มแอลกอฮอล์ โดยมีการพิจารณามาตรการควบคุมเครื่องดื่มแอลกอฮอล์ในช่วงหลังเทศกาลออกพรรษาและช่วงปีใหม่ 2563 และมาตรการการบําบัดรักษาผู้มีปัญหาการดื่มเครื่องดื่มแอลกอฮอล์
นายอนุทินให้สัมภาษณ์ว่า จากข้อมูลช่วงเทศกาลปีใหม่ 2562 พบการบาดเจ็บและเสียชีวิตจากอุบัติเหตุทางถนน ที่มีสาเหตุจากการดื่มแอลกอฮอล์เป็นจํานวนมากถึงร้อยละ 43.66 (ข้อมูลจากการดื่มแล้วขับปี 2562 อุบัติเหตุ 3,791 ครั้ง ผู้เสียชีวิต 463 คน) และพบว่าในช่วงเทศกาลเข้าพรรษามีจํานวนอุบัติเหตุ ผู้บาดเจ็บ และผู้เสียชีวิตลดลง คณะกรรมการ ฯ จึงมีแนวคิดที่จะรณรงค์ให้งานบุญประเพณีที่จะเกิดต่อเนื่องหลังจากออกพรรษา เช่น งานกฐิน ลอยกระทง ปีใหม่ เป็นงานที่ “ปลอดเหล้า” ซึ่งนอกจากจะมีผลดีต่อสุขภาพแล้ว ยังช่วยประหยัดค่าใช้จ่าย “ลดรายจ่าย เพิ่มรายได้ สุขภาพแข็งแรง” ของแต่ละครอบครัวได้ สร้างโอกาสในการไม่ดื่มเพิ่มขึ้น ตลอดจนเป็นการเชิญชวนให้ผู้ที่สามารถ “งดเหล้า ครบพรรษา” ไปสู่การ “งดเหล้า ตลอดชีวิต” รวมทั้งเข้มมาตรการ “จัดโปร จับโชว์” บังคับใช้กฎหมายเรื่องการจําหน่ายโดยวิธี ลด แลก แจกแถม เพื่อลดการเข้าถึงที่ง่ายเกินไป และรณรงค์ให้ส่วนราชการจัดงานรื่นเริงโดยปลอดเครื่องดื่มแอลกอฮอล์
นอกจากนี้ ได้จัดทํามาตรการการบําบัดรักษาผู้มีปัญหาการดื่มเครื่องดื่มแอลกอฮอล์ โดยให้อาสาสมัครสาธารณสุขประจําหมู่บ้าน (อสม.) คัดกรองเชิงรุกในชุมชน ส่งข้อมูลให้โรงพยาบาลส่งเสริมสุขภาพตําบลเพื่อส่งเข้ารับการบําบัดรักษาตามระบบในสถานพยาบาลของกระทรวงสาธารณสุข ซึ่งโรงพยาบาลได้เตรียมความพร้อมรับการคัดกรองและบําบัดรักษาผู้มีปัญหาจากสุรา โดยมีกรมการแพทย์ กรมสุขภาพจิต สนับสนุนด้านวิชาการ และการบริหารจัดการตามมาตรฐาน Service plan สาขายาและสารเสพติด เพื่อลดปัญหาสุขภาพที่เกิดจากการดื่มสุรา
****************************27 กันยายน 2562
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ ร่วมงานวันคล้ายวันสถาปนา ครบรอบ 8 ปี กสทช.
วันอังคารที่ 8 ตุลาคม 2562
ปลัดกระทรวงดิจิทัลฯ ร่วมงานวันคล้ายวันสถาปนา ครบรอบ 8 ปี กสทช.
ปลัดกระทรวงดิจิทัลฯ ร่วมงานวันคล้ายวันสถาปนา ครบรอบ 8 ปี กสทช.
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ร่วมงานวันคล้ายวันสถาปนา ครบรอบ 8 ปี คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เมื่อวันที่ 7 ตุลาคม 2562 ณ สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) กรุงเทพฯ โดย พลเอก สุกิจ ขมะสุนทร ประธานกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ พร้อมด้วยคณะกรรมการฯ ร่วมให้การต้อนรับ สําหรับวันที่ 7 ตุลาคม 2562 นี้ เป็นวันครบรอบ 8 ปี คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ดําเนินการตามภารกิจในการจัดสรรและบริหารคลื่นความถี่ กํากับดูแลกิจการดาวเทียม สร้างความเป็นธรรมในการแข่งขันให้กับอุตสาหกรรมกิจการกระจายเสียง กิจการโทรทัศน์ และกิจการโทรคมนาคม คุ้มครองผู้บริโภคให้ได้ใช้บริการที่มีมาตรฐานในราคาที่เป็นธรรม
*******************
รัฐบาลไทย-ข่าวทำเนียบรัฐบาล-ผู้ตรวจราชการกระทรวงฯ ร่วมเป็นวิทยากรในงานสัมมนา “Empowering ASEAN 4.0”
วันพุธที่ 23 มกราคม 2562
ผู้ตรวจราชการกระทรวงฯ ร่วมเป็นวิทยากรในงานสัมมนา “Empowering ASEAN 4.0”
ผู้ตรวจราชการกระทรวงฯ
นายขจิต สุขุม ผู้ตรวจราชการกระทรวงดิจิทัลเพื่อเศรษฐกิจและสังคม ร่วมเป็นวิทยากรในงานสัมมนา “Empowering ASEAN 4.0” เมื่อวันที่ ๒๒ มกราคม ๒๕๖๒ ณ โรงแรมเรเนซองส์ กรุงเทพฯ จัดโดยสภาที่ปรึกษาธุรกิจอาเซียน (ASEAN Business Advisory Council : ASEAN BAC) นับเป็นโอกาสที่ประเทศไทยดํารงตําแหน่งประเทศอาเซียน ปี ๒๕๖๒ โดยผู้ตรวจราชการกระทรวงฯ เข้าร่วมเสวนากับวิทยากรชั้นนําจากภาครัฐและเอกชนภายใต้หัวข้อ ASEAN 4.0 เกี่ยวข้องกับนโยบายเศรษฐกิจดิจิทัลในปัจจุบันและแนวโน้มในอนาคต การปรับเปลี่ยนเข้าสู่ยุคอุตสาหกรรม 4.0 รวมทั้งประเด็นท้าทาย ปัญหาอุปสรรค การพัฒนาเศรษฐกิจดิจิทัลในกลุ่มประเทศสมาชิกอาเซียน ทั้งนี้ ผู้ตรวจราชการกระทรวงฯ ได้กล่าวถึงข้อเสนอแนวคิดของไทยเรื่อง ASEAN Digital Agility ๒๐๑๙ ที่ได้นําเสนอต่อที่ประชุมรัฐมนตรีอาเซียนด้านโทรคมนาคมและเทคโนโลยีสารสนเทศ (TELMIN) ครั้งที่ ๑๘ รวมถึงหารือแนวทางการดําเนินกิจกรรมต่อไป อาทิ การเป็นเจ้าภาพจัดการประชุม ASEAN Digital Ministers’ Retreat แผนการดําเนินการกิจกรรมของกระทรวงฯ ในโอกาสที่ไทยดํารงตําแหน่งประเทศอาเซียน ปี ๒๕๖๒ เป็นต้น
**********************
รัฐบาลไทย-ข่าวทำเนียบรัฐบาล-ออมสิน งดจัดกิจกรรมวันคล้ายวันสถาปนาธนาคารออมสิน 1 เม.ย.63 [กระทรวงการคลัง]
วันอังคารที่ 31 มีนาคม 2563
ออมสิน งดจัดกิจกรรมวันคล้ายวันสถาปนาธนาคารออมสิน 1 เม.ย.63 [กระทรวงการคลัง]
ธนาคารออมสินขอแจ้งงดกิจกรรมการรับฝากเงินเพื่อรับของที่ระลึกเนื่องในวาระธนาคารออมสิน ครบ 107 ปี ในวันที่ 1 เมษายน 2563 นี้ ณ ธนาคารออมสินทุกสาขาทั่วประเทศ เนื่องจากภาวะวิกฤติการแพร่ระบาดของโรคไวรัส COVID-19 ทั่วประเทศ
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่รัฐบาลได้ประกาศใช้พระราชกําหนด (พ.ร.ก.) การบริหารราชการในสถานการณ์ฉุกเฉิน พ.ศ.2548 เนื่องจากภาวะวิกฤติการแพร่ระบาดของโรคไวรัส COVID-19 ทั่วประเทศ ซึ่งมีผลบังคับใช้ตั้งแต่วันที่ 26 มีนาคม 2563 ไปถึงสิ้นเดือนเมษายน 2563 เพื่อควบคุมการแพร่ระบาดของเชื้อไวรัส COVID-19 นั้น ด้วยความห่วงใยลูกค้า ประชาชน และเพื่อให้เป็นไปตามมาตรการป้องกันดังกล่าว ธนาคารออมสิน จึงขอแจ้งงดกิจกรรมการรับฝากเงินเพื่อรับของที่ระลึกเนื่องในวาระธนาคารออมสิน ครบ 107 ปี ในวันที่ 1 เมษายน 2563 นี้ ณ ธนาคารออมสินทุกสาขาทั่วประเทศ และขออภัยในความไม่สะดวก มา ณ ที่นี้
ทั้งนี้ หากสถานการณ์คลี่คลาย ธนาคารฯ จะพิจารณาจัดกิจกรรมส่งเสริมการออม เพื่อมอบสิ่งดีๆ ให้กับลูกค้า ประชาชน ตลอดจนผู้มีอุปการคุณทุกท่านในวาระอื่น ซึ่งจะแจ้งให้ทราบในโอกาสต่อไป
อย่างไรก็ตาม ในส่วนของกิจกรรมธนาคารออมสินมอบเงินขวัญถุงให้เด็กที่เกิดในวันออมสินปี 2563 จํานวน 500 บาทต่อราย และเด็กที่เกิดในวันออมสินปี 2563 และตั้งชื่อเด็กให้ปรากฏในสูติบัตรว่า "ออมสิน" จะได้รับเงินออม 5,000 บาทต่อรายนั้น ยังคงได้รับสิทธิ์การรับเงินตามปกติ แต่ธนาคารฯ ขอแนะนําว่าไม่ต้องรีบมาติดต่อในช่วงนี้ที่ พ.ร.ก.การบริหารราชการในสถานการณ์ฉุกเฉิน พ.ศ.2548 เนื่องจากภาวะวิกฤติการแพร่ระบาดของโรคไวรัส COVID-19 ทั่วประเทศ ยังคงมีผลบังคับใช้อยู่ โดยสามารถติดต่อธนาคารออมสินทุกสาขาได้จนถึงวันที่ 31 ธันวาคม 2563
รัฐบาลไทย-ข่าวทำเนียบรัฐบาล-สธ.คุมเข้มรับคนไทยกลับประเทศทางชายแดนใต้
วันพฤหัสบดีที่ 16 เมษายน 2563
สธ.คุมเข้มรับคนไทยกลับประเทศทางชายแดนใต้
กระทรวงสาธารณสุข ยืนยันการ์ดไม่ตก คุมเข้มมาตรการคัดกรองคนไทยกลับบ้านในพื้นที่จังหวัดชายแดนใต้ตามระบบ และจังหวัดกักตัวสังเกตอาการ 14 วัน
กระทรวงสาธารณสุข ยืนยันการ์ดไม่ตก คุมเข้มมาตรการคัดกรองคนไทยกลับบ้านในพื้นที่จังหวัดชายแดนใต้ตามระบบ และจังหวัดกักตัวสังเกตอาการ 14 วัน
บ่ายวันนี้ (16 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จังหวัดนนทบุรี นายแพทย์อนุพงศ์ สุจริยากุล นายแพทย์ทรงคุณวุฒิกรมควบคุมโรค กล่าวว่า สถานการณ์โรคโควิด-19 ในประเทศไทยขณะนี้ มีจํานวนผู้ติดเชื้อรายใหม่ลดลงอย่างต่อเนื่อง เกิดจากความร่วมมือของประชาชนในทุกมาตรการ ผู้ป่วยรายใหม่ลดลง วันนี้มี 29 ราย ผู้ป่วยกลับบ้านเพิ่มขึ้น วันนี้มีกลับบ้านได้อีก 96 ราย ทําให้ผู้ป่วยกลับบ้านสะสม 1,593 ราย ส่วนผู้ป่วยที่ยังรับการรักษาอยู่โรงพยาบาลลดลงเหลือ 1,033 ราย ส่วนผู้ป่วยวิกฤตมีสัดส่วนประมาณร้อยละ 3.96ของผู้ป่วยทั้งหมด ขอขอบคุณและเป็นกําลังใจเครือข่ายมดงานกระทรวงสาธารณสุข ที่ร่วมมือกันทํางาน ตั้งแต่ด่านควบคุมโรค ทีมสอบสวนติดตามโรค ทีมนักรบเสื้อขาวที่ให้การดูแลรักษา และทีมส่งกําลังบํารุง
สําหรับคนไทยที่จะเดินทางกลับจากต่างประเทศในพื้นที่จังหวัดชายแดนภาคใต้ ในช่วง 18 เมษายนนั้น กระทรวงสาธารณสุขได้ประสานกับจังหวัดจะนําเข้าสู่ระบบกักตัวสังเกตอาการ 14 วันอย่างเคร่งครัด โดยด่านทางบกแต่ละช่องทางมีการจํากัดจํานวนคนเข้าประเทศ เพื่อให้ระบบทํางานได้อย่างมีประสิทธิภาพ
********************************** 16 เมษายน 2563
รัฐบาลไทย-ข่าวทำเนียบรัฐบาล-รัฐบาลออกกฎกระทรวงด้านการศึกษาคุ้มครองแม่วัยใส
วันศุกร์ที่ 17 พฤศจิกายน 2560
รัฐบาลออกกฎกระทรวงด้านการศึกษาคุ้มครองแม่วัยใส
เพื่อให้แม่วัยใส ยังมีโอกาสทางการศึกษา สร้างอนาคตที่ดีให้กับตนเองและลูกน้อยได้
ต่อจากนี้ไป ขอเชิญรับฟังไทยคู่ฟ้า ครับ
รัฐบาลปรับปรุงกฎหมายเพื่อช่วยเหลือคุ้มครองนักเรียนนักศึกษาที่ตั้งครรภ์ในวัยเรียน โดยกําหนดให้สถานศึกษาจัดการเรียนการสอนแบบยืดหยุ่นให้แก่ผู้ที่ตั้งครรภ์ให้สามารถเรียนจนจบหลักสูตรได้ โดยหากจําเป็นต้องหยุดพักการเรียนเพื่อคลอดและดูแลบุตรหลังคลอดนั้นให้นักเรียนนักศึกษาเหล่านี้สามารถกลับไปเรียนต่อได้ โดยสถานศึกษาจะต้องรักษาสิทธิและข้อมูลส่วนบุคคลของผู้เรียน นอกจากนี้ สถานศึกษาทุกระดับจะต้องจัดให้มีการเรียนการสอนเรื่องเพศศึกษาให้เหมาะสมกับช่วงวัย รวมทั้งผลิตบุคลากรครูที่มีความรู้ในการสอนเรื่องเพศศึกษาและมีทักษะในการให้คําปรึกษาให้มากขึ้น เพื่อสร้างภูมิคุ้มกันให้นักเรียนนักศึกษาสามารถป้องกันตนเองจากการตั้งครรภ์ก่อนวัยอันสมควรได้อย่างถูกต้องเหมาะสม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นสักขีพยานในพิธีลงนาม MOU ว่าด้วยการส่งเสริมและสนับสนุนการประยุกต์ใช้เทคโนโลยีและนวัตกรรมดิจิทัล ระหว่าง depa กับ ปณท
วันศุกร์ที่ 21 กันยายน 2561
รมว.ดิจิทัลฯ เป็นสักขีพยานในพิธีลงนาม MOU ว่าด้วยการส่งเสริมและสนับสนุนการประยุกต์ใช้เทคโนโลยีและนวัตกรรมดิจิทัล ระหว่าง depa กับ ปณท
รมว.ดิจิทัลฯ
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นสักขีพยานในพิธีลงนามบันทึกข้อตกลงความร่วมมือว่าด้วยการส่งเสริมและสนับสนุนการประยุกต์ใช้เทคโนโลยีและนวัตกรรมดิจิทัล ระหว่างสํานักงานส่งเสริมเศรษฐกิจดิจิทัล (depa) กับ บริษัท ไปรษณีย์ไทย จํากัด (ปณท) สองหน่วยงานในสังกัดกระทรวงดิจิทัลฯ เมื่อวันที่ 21 กันยายน 2561 ณ อาคารชาเลนเจอร์ ฮอลล์ 1-3 ศูนย์แสดงสินค้าและการประชุมอิมแพ็ค เมืองทองธานี โดยความร่วมมือฯ ดังกล่าว เพื่อส่งเสริมการนําเทคโนโลยีและนวัตกรรมดิจิทัลมาพัฒนาชุมชนให้มีขีดความสามารถ เพื่อเพิ่มประสิทธิภาพในการบริหารจัดการองค์กรในชุมชน รวมถึงการเชื่อมโยงการเข้าถึงเทคโนโลยีและนวัตกรรมดิจิทัลอื่นๆ ที่เกี่ยวข้องกับความต้องการของกลุ่มองค์กรในชุมชน นอกจากนี้ ยังเป็นการพัฒนาบุคลากร และผู้ประกอบการในชุมชนกับการใช้ประโยชน์จากเทคโนโลยีและนวัตกรรมดิจิทัลด้านการบริหารจัดการองค์กร การพัฒนาช่องทางการจัดจําหน่ายผลิตภัณฑ์และบริการของชุมชน รวมถึงการเพิ่มคุณค่าให้กับผลิตภัณฑ์และบริการของชุมชน ตลอดจนเพิ่มโอกาสให้ชุมชนสามารถเข้าถึงนโยบายในการส่งเสริมเศรษฐกิจดิจิทัลของประเทศ เสริมสร้างศักยภาพเชิงพาณิชย์ให้กับชุมชนให้สามารถขับเคลื่อนเศรษฐกิจชุมชนด้วยเทคโนโลยีดิจิทัล โดยการยกระดับเทคโนโลยีดิจิทัลเพื่อเพิ่มศักยภาพของชุมชน อาทิ การเพิ่มช่องทางในการเข้าถึงอินเทอร์เน็ต การเข้าถึงตลาดดิจิทัล ผ่านระบบนิเวศน์ด้านดิจิทัลที่ภาครัฐให้การสนับสนุน เป็นต้น
*******************************
รัฐบาลไทย-ข่าวทำเนียบรัฐบาล-โฆษก ศบค.เผยคนไทยแชมป์ใส่หน้ากาก และล้างมือในอาเซียน ขณะที่วัคซีนที่คนไทยพัฒนาคาดจะได้ใช้ปีหน้า ประสบความสำเร็จขั้นทดสอบในหนู และเตรียมใช้กับลิงในสัปดาห์หน้า
วันพุธที่ 20 พฤษภาคม 2563
โฆษก ศบค.เผยคนไทยแชมป์ใส่หน้ากาก และล้างมือในอาเซียน ขณะที่วัคซีนที่คนไทยพัฒนาคาดจะได้ใช้ปีหน้า ประสบความสําเร็จขั้นทดสอบในหนู และเตรียมใช้กับลิงในสัปดาห์หน้า
โฆษก ศบค.เผยคนไทยแชมป์ใส่หน้ากาก และล้างมือในอาเซียน ขณะที่วัคซีนที่คนไทยพัฒนาคาดจะได้ใช้ปีหน้า ประสบความสําเร็จขั้นทดสอบในหนู และเตรียมใช้กับลิงในสัปดาห์หน้า
วันนี้ (20 พ.ค.63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. แถลงสถานการณ์ประจําวัน และมาตรการควบคุมสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) สรุปสาระสําคัญ ดังนี้
1. สถานการณ์ผู้ติดเชื้อไวรัสโคโรนา 2019 (โควิด -19) ในไทย
สถานการณ์ผู้ติดเชื้อไวรัสโคโรนา 2019 (โควิด -19) ในประเทศไทย มีผู้ป่วยใหม่ 1 ราย ผู้ป่วยยืนยันสะสมอยู่ที่ 3,034 ราย มีผู้ที่หายป่วยเพิ่มขึ้น 37 ราย รวมผู้ที่หายป่วยแล้ว 2,888 ราย ไม่มีผู้เสียชีวิตเพิ่ม ยังคงที่ 56 ราย มีผู้ที่ยังรักษาตัวอยู่ในโรงพยาบาล 90 ราย สําหรับผู้ป่วยใหม่ 1 รายอยู่ในโรงแรมที่กรุงเทพฯ ซึ่งเป็นสถานที่กักกันที่รัฐจัดให้ ทําให้ตัวเลขของผู้ป่วยกรุงเทพฯ ที่อยู่ในสถานที่กักกันที่รัฐจัดให้รวมเป็น 17 ราย ผู้ป่วยรายนี้เป็นเพศชาย อายุ 45 ปี อาชีพเชฟร้านอาหารไทย เดินทางกลับจากประเทศบาห์เรน เมื่อวันที่ 15 พฤษภาคม 63 เข้าพักในสถานที่กักกันที่รัฐจัดให้ในกรุงเทพฯ ตรวจหาเชื้อวันที่ 18 พฤษภาคม 63 ขณะนี้ไม่มีอาการ
สําหรับสถิติสถานการณ์โรคไวรัสโคโรนา 2019 ในสถานกักกันโรคของรัฐที่ส่วนกลางและส่วนจังหวัดพบว่า มีผู้ที่เดินทางจากประเทศบาห์เรน 238 คน เดิมมีการรายงานผู้ติดเชื้อ 1 ราย วันนี้เพิ่ม 1 ราย รวมเป็น 2 ราย สถิติของผู้ป่วยยืนยันที่เดินทางมาจากประเทศต่าง ๆ อันดับที่ 1 คือ อินโดนีเซีย รองลงมาเป็นปากีสถาน คาซัคสถาน มาเลเซีย ยูเออี ตามลําดับ
การตรวจทางห้องปฏิบัติการ ข้อมูล ณ วันที่ 15 พฤษภาคม 63 ประเทศไทยตรวจแล้วกว่า 328,073 ตัวอย่าง และจํานวนห้องปฏิบัติการที่กรมวิทยาศาสตร์การแพทย์รับรอง ข้อมูล ณ วันที่ 17 พฤษภาคม 63 มีถึง 167 แห่งทั่วประเทศ โดยไทยมีการตรวจ 4,926 รายต่อ 1 ล้านประชากร มากกว่าเวียดนาม ญี่ปุ่นตรวจ 1,902 รายต่อ 1 ล้านประชากร ขณะที่อิตาลี สิงคโปร์ สหราชอาณาจักร สหรัฐอเมริกา เกาหลีใต้ และมาเลเซีย ก็มีจํานวนตรวจที่สูงกว่า โดยการตรวจทางห้องปฏิบัติการของไทย พบร้อยละ 0.92 หรือประมาณเกือบ 1 คนต่อ 100 คน ขณะที่อิตาลี ตรวจพบร้อยละ 7.63 ซึ่งตัวเลขน้อยจะดีกว่าตัวเลขมาก เพราะแสดงถึงความสามารถในการนํากลุ่มคนที่ไม่มีโอกาสติดเชื้อเข้ามาตรวจได้มากกว่า มีกลุ่มที่ตรวจสอบได้กว้าง และเป็นตัวเลขที่ดีกว่าสิงคโปร์ที่ตรวจพบร้อยละ 11.39 ทั
รัฐบาลไทย-ข่าวทำเนียบรัฐบาล-รัฐบาลมั่นใจปริมาณน้ำใช้การได้มากกว่าปีที่แล้ว พร้อมบริหารจัดการอย่างรอบคอบควบคู่ทำฝนหลวงป้องกันวิกฤตน้ำแล้ง เร่งเดินหน้า 6 มาตรการ 29 โครงการ วอนเกษตรกรและคนเมืองใช้น้ำอย่างรู้คุณค่า
วันอาทิตย์ที่ 12 มีนาคม 2560
รัฐบาลมั่นใจปริมาณน้ําใช้การได้มากกว่าปีที่แล้ว พร้อมบริหารจัดการอย่างรอบคอบควบคู่ทําฝนหลวงป้องกันวิกฤตน้ําแล้ง เร่งเดินหน้า 6 มาตรการ 29 โครงการ วอนเกษตรกรและคนเมืองใช้น้ําอย่างรู้คุณค่า
รัฐบาลมั่นใจปริมาณน้ําใช้การได้มากกว่าปีที่แล้ว พร้อมบริหารจัดการอย่างรอบคอบควบคู่ทําฝนหลวงป้องกันวิกฤตน้ําแล้ง เร่งเดินหน้า 6 มาตรการ 29 โครงการ วอนเกษตรกรและคนเมืองใช้น้ําอย่างรู้คุณค่า
วันนี้ (12 มีนาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ขณะนี้ประเทศไทยเข้าสู่ฤดูร้อนอย่างเต็มตัว รัฐบาลจึงขอให้ความมั่นใจแก่พี่น้องประชาชนว่าจะดูแลไม่ให้เกิดปัญหาขาดแคลนน้ํา โดยวางแผนบริหารจัดการน้ําอย่างต่อเนื่องและเป็นระบบ ตั้งแต่ฤดูแล้งจนถึงฤดูฝนปีที่ผ่านมา ทําให้ปริมาณน้ําในอ่างเก็บน้ําขนาดใหญ่ 34 แห่ง อยู่ในเกณฑ์ดีมาก มีน้ําใช้การได้ในปีนี้ 21,019 ล้าน ลบ.ม. มากกว่าปีที่แล้ว 7,984 ล้าน ลบ.ม.
“ขณะเดียวกันกระทรวงเกษตรและสหกรณ์ได้เปิดปฏิบัติการฝนหลวงประจําปี ตั้งแต่วันที่ 2 มี.ค. แบ่งการทํางานเป็น 2 ช่วง คือ เดือนมี.ค. – พ.ค.60 เน้นบรรเทาปัญหาหมอกควันและไฟป่าในภาคเหนือ เพิ่มปริมาณน้ําในเขื่อน เช่น เขื่อนลําตระคอง เขื่อนลําพระเพลิง และบรรเทาปัญหาน้ําแล้งในพื้นที่การเกษตรบางแห่ง โดยเฉพาะบริเวณเหนือเขื่อน ส่วนเดือนมิ.ย. - ต.ค. 60 เน้นเติมน้ําต้นทุนในเขื่อนที่มีน้ําน้อย และ พื้นที่การเกษตรที่ฝนทิ้งช่วง โดยได้ตั้งศูนย์ปฏิบัติการ 5 ภูมิภาค ครอบคลุมทั่วประเทศ ได้แก่ จ.เชียงใหม่ พิษณุโลก นครสวรรค์ ลพบุรี บุรีรัมย์ อุดรธานี จันทบุรี ประจวบคีรีขันธ์ และสงขลา”
อย่างไรก็ตาม ปัจจุบันเริ่มพบว่าเกษตรกรเริ่มปลูกข้าวนาปรังในหลายพื้นที่ โดยเฉพาะพื้นที่ลุ่มแม่น้ําเจ้าพระยา ซึ่งมากกว่าแผนที่วางไว้ จึงขอความร่วมมือพี่น้องเกษตรกรใช้น้ําอย่างเหมาะสมหรือปรับเปลี่ยนไปปลูกพืชที่ใช้น้ําน้อย แต่ได้ผลผลิตดีและสร้างรายได้มากกว่า ส่วนผู้ที่อาศัยอยู่ในเขตเมืองก็จําเป็นต้องใช้น้ําอย่างรู้คุณค่าเช่นกัน
“ท่านนายกฯ กําชับให้กระทรวงเกษตรฯ บูรณาการร่วมกับหน่วยงานในพื้นที่สร้างความเข้าใจกับเกษตรกร โดยคาดว่าหากทุกฝ่ายร่วมมือกันใช้น้ําอย่างมีประสิทธิภาพ จะมีปริมาณน้ําในเขื่อนใหญ่จนถึงช่วงเดือน พ.ค. มากกว่าแผนที่วางไว้ราว 700 ล้าน ลบ.ม. พร้อมทั้งดําเนินการตามแผนเตรียมความพร้อมเพื่อลดความเสี่ยงจากภัยแล้งด้านการเกษตร ปี 2559/60 อย่างรอบคอบ ทั้ง 6 มาตรการ 29 โครงการ เช่น พัฒนาอาชีพเลี้ยงสัตว์แบบผสมผสาน ปลูกพืชปุ๋ยสด ขุดลอกปรับปรุงแหล่งน้ํา สํารองเมล็ดพันธุ์พืชไร่ ฯลฯ”
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เป็นประธานมอบรางวัล “THAILAND ICT EXCELLENCE AWARDS 2017”
วันจันทร์ที่ 3 เมษายน 2560
รมว.กระทรวงดิจิทัลฯ เป็นประธานมอบรางวัล “THAILAND ICT EXCELLENCE AWARDS 2017”
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานพิธีประกาศผลและมอบรางวัล “THAILAND ICT EXCELLENCE AWARDS 2017” ซึ่งสมาคมการจัดการธุรกิจแห่งประเทศไทย (TMA) จัดขึ้น โดยเป็นรางวัลแห่งความเป็นเลิศทางด้านการบริหารจัดการเทคโนโลยีสารสนเทศและการสื่อสาร และการประยุกต์ใช้ซอฟต์แวร์ไทยในการพัฒนาองค์กรอย่างมีประสิทธิภาพ มีวัตถุประสงค์หลักเพื่อช่วยยกระดับมาตรฐานการบริหารจัดการเทคโนโลยีสารสนเทศและการสื่อสารขององค์กรในประเทศไทย รวมทั้งส่งเสริมและสนับสนุนการผลิตและการใช้ซอฟแวร์ไทยในการบริหารจัดการภายในองค์กรต่างๆ ให้มากยิ่งขึ้น ทั้งนี้ ผู้บริหารและองค์กรต่างๆ ที่ได้รับรางวัลในแต่ละประเภท จะต้องผ่านการคัดสรร โดยคณะกรรมการผู้ทรงคุณวุฒิจากองค์กรชั้นนําระดับประเทศ และเป็นที่ยอมรับต่อสาธารณชนทั่วไป ณ ห้องคริสตัลฮอลล์ โรงแรมพลาซ่าแอทธินี รอยัล เมอริเดียน กรุงเทพฯ เมื่อวันที่ 30 มีนาคม 2560
***************************
รัฐบาลไทย-ข่าวทำเนียบรัฐบาล-ประกาศกระทรวงแรงงาน เรื่อง ขยายกำหนดเวลาการยื่นแบบรายการแสดงการส่งเงินสมทบและการนำส่งเงินสมทบของนายจ้าง และผู้ประกันตน พ.ศ.2563 [กระทรวงแรงงาน]
วันอาทิตย์ที่ 12 เมษายน 2563
ประกาศกระทรวงแรงงาน เรื่อง ขยายกําหนดเวลาการยื่นแบบรายการแสดงการส่งเงินสมทบและการนําส่งเงินสมทบของนายจ้าง และผู้ประกันตน พ.ศ.2563 [กระทรวงแรงงาน]
ประกาศ ณ วันที่ 9 เมษายน 2563
รัฐบาลไทย-ข่าวทำเนียบรัฐบาล-เอกอัครราชทูตอินเดียประจำประเทศไทย เข้าเยี่ยมคารวะรองนายกรัฐมนตรี
วันศุกร์ที่ 24 กุมภาพันธ์ 2560
เอกอัครราชทูตอินเดียประจําประเทศไทย เข้าเยี่ยมคารวะรองนายกรัฐมนตรี
เอกอัครราชทูตอินเดียประจําประเทศไทย เข้าเยี่ยมคารวะรองนายกรัฐมนตรี
วันนี้ (24 ก.พ. 60) เวลา 10.30 น. นายภวันต สิงห์ พิศโนอี (Mr. Bhagwant Singh Bishnoi) เอกอัครราชทูตอินเดียประจําประเทศไทย เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล เพื่อหารือเกี่ยวกับประเด็นความร่วมมือด้านเศรษฐกิจ สรุปสาระสําคัญการหารือดังนี้
ออท.อินเดีย แสดงความยินดีที่ได้พบกับรองนายกรัฐมนตรีอีกครั้ง พร้อมกล่าวว่ารัฐบาลอินเดียรู้สึกเป็นเกียรติ ที่ได้รับเสด็จพระบรมวงศานุวงศ์ของไทยมาโดยตลอด ซึ่งเมื่อวันที่ 26 มกราคม 2560 รัฐบาลอินเดียได้ประกาศทูลเกล้าฯ ถวายรางวัล Padma Bhushan Award แด่สมเด็จพระเทพรัตนราชสุดาฯ สยามบรมราชกุมารี ในโอกาสวันสาธารณรัฐอินเดีย ซึ่งทรงเป็นชาวต่างชาติพระองค์เดียวที่ได้รับการทูลเกล้าฯ ถวายรางวัลในปีนี้
ทั้งสองฝ่ายยืนยันความสัมพันธ์อันแน่นแฟ้นระหว่างกัน และยินดีที่ปีนี้เป็นปีครบรอบ 70 ปีการสถาปนาความสัมพันธ์ทางการทูต ซึ่งหน่วยงานทั้งสองฝ่าย อาทิ กระทรวงการต่างประเทศ กระทรวงวัฒนธรรม สถานเอกอัครราชทูตอินเดีย จะร่วมจัดกิจกรรมเฉลิมฉลองทั้งในไทยและอินเดีย ทั้งนี้รองนายกรัฐมนตรีหวังว่านายกรัฐมนตรีอินเดียจะสามารถเยือนไทยในช่วงต้นเดือนสิงหาคมปีนี้ ตามคําเชิญของนายกรัฐมนตรี เพื่อร่วมฉลองโอกาสสําคัญดังกล่าวด้วย
ออท.อินเดีย กล่าวว่าตามที่มีโครงการถนนสามฝ่ายไทย-เมียนมา-อินเดีย เพื่อพัฒนาและส่งเสริมความร่วมมือด้านการขนส่ง ส่งเสริมการค้าการลงทุน และการท่องเที่ยวระหว่างกันนั้น ปัจจุบันฝ่ายไทยอนุญาตให้เดินรถเส้นทางแม่สอด-ตาก-สุโขทัย-พิษณุโลก อย่างไรก็ตาม ออท. อินเดียประสงค์ให้ไทยขยายเส้นทางลงมายังกรุงเทพฯ ซึ่งรองนายกรัฐมนตรีรับจะนําประเด็นดังกล่าวไปหารือกับรัฐมนตรีว่าการกระทรวงคมนาคมต่อไป
โอกาสนี้ ออท. อินเดียยังได้ชี้แจงเกี่ยวกับปัญหาที่โรงงาน บริษัทไทยเรยอน (Thai Rayon) จังหวัดอ่างทองถูกร้องเรียนเรื่องปัญหามลพิษแต่ปัจจุบันโรงงานฯ ได้แก้ไขปัญหาดังกล่าวโดยการติดตั้งระบบป้องกันมลพิษแล้ว ทั้งนี้รองนายกรัฐมนตรีจะแจ้งให้รัฐมนตรีว่าการกระทรวงอุตสาหกรรมรับทราบ และติดตามข้อเท็จจริงในเรื่องดังกล่าว
นอกจากนี้ทั้งสองฝ่ายยังได้หารือเกี่ยวกับการอํานวยความสะดวกในด้านการค้าและการลงทุนแก่นักธุรกิจไทยและอินเดีย อาทิ การเพิ่มจํานวนเที่ยวบินระหว่างกัน การอํานวยความสะดวกในการตรวจลงตราแก่นักธุรกิจไทยและอินเดีย เป็นต้น
************